Другім своеасаблівым падарункам Аляксандру Лукашэнку стане лыжна-ролерная траса ўздоўж праспэкту Машэрава даўжынёй 2,5 кілямэтры. Яна будзе адкрытая заўтра. Шырыня трасы — ад 4,5 да 6,5 мэтраў, яна мае звыштрывалае і эластычнае пакрыцьцё, можа выкарыстоўвацца круглы год пры любым надвор’і. Будавала лыжна-ролерную трасу цягам трох месяцаў прадпрыемства МАПІД. Трасу плянуецца адкрыць акурат у дзень народзінаў Аляксандра Лукашэнкі, вядомага аматарата ролікавых лыжаў. Нагадаю, што год таму ў дзень незалежнасьці, катаючыся на лыжах па праспэкце Скарыны, Лукашэнка атрымаў памідорам ад аднаго са сваіх гледачоў. На праспэкце Машэрава, блізу рэзыдэнцыі ў Драздах, відавочна, будзе прасьцей наладзіць ахову лыжна-ролернай трасы.